ลุ้น SET เช้าปรับขึ้น! รับราคาสินค้าโภคภัณฑ์แกร่ง-ตัวเลขส่งออกไทยโตเด่น
ลุ้น SET เช้าปรับขึ้น! หลังราคาสินค้าโภคภัณฑ์หลายตัวขึ้นแรง รวมถึงตัวเลขส่งออกของไทยเติบโตได้ดี ทำให้ดัชนีฯน่าจะแกว่ง Sideway up ได้
27 ต.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส (ASP) กล่าวว่า ตลาดหุ้นไทยเช้านี้คาดว่าจะปรับตัวขึ้นได้ จากราคาสินค้าโภคภัณฑ์ (Commodity) หลายๆ ตัวได้ปรับตัวขึ้นแรง และผลประกอบการของบริษัทจดทะเบียนในต่างประเทศปรับตัวขึ้นได้ดีกว่าคาด รวมถึงตัวเลขส่งออกของไทยเติบโตได้ดี ทำให้ดัชนีฯน่าจะแกว่ง Sideway up ได้
ส่วนพัฒนาการการเปิดประเทศ และติดตามการประชุมธนาคารกลางยุโรป (ECB) ที่จะมีขึ้นในวันที่ 28 ต.ค.นี้ ซึ่งคาดว่าจะมีการปรับลด QE และการประชุมธนาคารกลางญี่ปุ่น (BOJ) ที่จะมีขึ้นในวันเดียวกัน
อย่างไรก็ดีพร้อมให้กรอบการแกว่งไว้ที่ 1,625 – 1,650 จุด
 
 